Alfio Basile

Alfio Basile máis coñecido como Coco Basile, nado o 1 de novembro de 1943 en Bahía Blanca (Provincia de Buenos Aires) é un futbolista e adestrador arxentino retirado.

 Traxectoria 
 Coma xogador 
Comezou a súa carreira profesional no modesto Club Bella Vista, da súa cidade natal. En 1964 fichou polo Racing Club, onde permaneceu ata 1970 participando nunha grande época do equipo, que gañou o título de liga en 1966 e a Copa Libertadores e Copa Intercontinental en 1967.

En 1971 fichou polo CA Huracán, equipo que tivo que abandonar en 1975 por problemas no xeonllo.

 Como adestrador 
Unha vez se retirou coma xogador profesional comezou a súa carreira de adestrador de fútbol. Pasou por gran número de equipos arxentinos, coma CA Huracán ou CA Rosario Central. Desta primeira época destaca Racing Club, co que gañou a Supercopa Suramericana e Supercopa Interamericana en 1988.

En 1991 substituíu Carlos Bilardo na dirección da Selección de fútbol da Arxentina de cara ao Mundial de Fútbol Estados Unidos 1994, equipo no que adestrou a Gabriel Batistuta, Diego Armando Maradona ou Claudio Caniggia. Con este equipo gañou a Copa América en dúas ocasións (1991 e 1993) e a Copa Confederacións da FIFA (1992). A fase de clasificación para o Mundial tivo os seus clarescuros tendo que xogar unha fase de repesca ante o gañador do grupo de Oceanía, Australia, partidos para os que Maradona volveu ao equipo. O Mundial seguiu está tónica, comezou cunha goleada por catro a cero ante Grecia e rematou co equipo eliminado en oitavos de final ante Romanía trala expulsión de Maradona tras dar positivo nun control antidopaxe. Tras esta sorprendente eliminación Basile deixou o equipo, a pesar deste fracaso baixo a súa dirección o equipo marcou a maior racha de encontros sen perder da historia da selección arxentina, 33 encontros.

Nos seguintes anos Basile dirixiu a diversos equipos tanto arxentinos coma estranxeiros, coma o Club América de México, Club Nacional de Football do Uruguai ou Atlético de Madrid español. Porén non obtivo bos resultados con ningún destes equipos.

No ano 2000 recibiu o Premio Konex, coma un dos cinco mellores adestradores arxentinos da década.

En xullo de 2005 fichou polo CA Boca Juniors co que recollería varios títulos, tanto nacionais coma internacionais coa Recopa Suramericana en dúas ocasións, Torneo Apertura, Torneo Clausura e Copa Suramericana. O 15 de setembro foi substituído por Ricardo La Volpe para facerse cargo outra vez da Selección da Arxentina substituíndo a José Pekerman. Permaneceu no posto ata outubro de 2008 cando renunciou ao cargo tras a derrota ante a Selección de fútbol de Chile, o seu posto ocupouno Diego Armando Maradona.

 Palmarés 
 Títulos nacionais 
TítuloEquipoPaísAnoTorneo Apertura CA Boca Juniors Arxentina2005Torneo Clausura CA Boca Juniors Arxentina2006

 Títulos internacionais 
TítuloEquipoPaísAnoSupercopa Suramericana Racing Club Brasil1988Copa Xigantes da Concacaf Club América Estados Unidos2001Recopa Suramericana CA Boca Juniors Colombia2005Copa Suramericana CA Boca Juniors Arxentina2005Recopa Suramericana CA Boca Juniors Brasil2006

 Coa selección da Arxentina 
TítuloEquipo (*)SedeAnoCopa América Selección de fútbol da Arxentina Chile1991Copa Kirin Selección de fútbol da Arxentina Xapón1992Copa Confederacións da FIFA Selección de fútbol da Arxentina20px Arabia Saudita1992Copa América Selección de fútbol da Arxentina Ecuador1993

Categoría:Nados en Bahía Blanca
Categoría:Nados en 1943
Categoría:Futbolistas da Arxentina
Categoría:Centrocampistas de fútbol
Categoría:Xogadores do Club Bella Vista
Categoría:Xogadores do Racing Club de Avellaneda
Categoría:Xogadores do CA Huracán
Categoría:Adestradores de fútbol da Arxentina
Categoría:Adestradores do CA Chacaritas Junior
Categoría:Adestradores do CA Rosario Central
Categoría:Adestradores do Racing Club de Avellaneda
Categoría:Adestradores do CA Racing de Córdoba
Categoría:Adestradores do Instituto ACC
Categoría:Adestradores do CA Huracán
Categoría:Adestradores do CA Talleres
Categoría:Adestradores do CA Vélez Sársfield
Categoría:Adestradores do Club Nacional de Football
Categoría:Adestradores da selección de fútbol da Arxentina
Categoría:Adestradores do Atlético de Madrid
Categoría:Adestradores do CA San Lorenzo de Almagro
Categoría:Adestradores do Club América
Categoría:Adestradores do CA Colón de Santa Fe
Categoría:Adestradores do CA Boca Juniors
Categoría:Adestradores gañadores da Copa America